Spread 2/10 ปีกำหนดทิศทางหุ้นกลุ่ม Value play ระยะสั้น ระมัดระวังกลุ่ม Commodity/แนะนำกลุ่มที่ได้ประโยชน์จากราคาสินค้าโภคภัณฑ์ต่างๆที่ปรับลง เช่น KCE, EPG, CBG และกลุ่มโรงไฟฟ้า/SET 1540-50 จุด แนะนำ KCE
11 สิงหาคม 2564

ภายหลังสหรัฐรายงานตัวเลขภาคการจ้างงานเดือนก.ค. ที่ผ่านมา (Nonfarm payroll) สูงกว่าคาดที่ 9.4แสนตำแหน่ง สูงสุดในรอบ 11เดือน (ตลาดคาด 8.4แสน) ในขณะที่อัตราการว่างงานลดลงมาเหลือที่ 5.4% ต่ำกว่าที่ตลาดคาดการณ์ที่ 5.7% ต่ำสุดในรอบ 16 เดือน และอัตราค่าจ้างปรับขึ้น 4%YoY โดยการเพิ่มขึ้นของภาคการจ้างงานในเดือนที่ผ่านมากว่า 40% เกิดจากภาคบริการและท่องเที่ยว ภายหลังเศรษฐกิจเริ่มกลับมาฟื้นตัวอย่างเต็มที่ โดยหากนับตั้งแต่ต้นปีทีผ่านมาพบว่าภาคการจ้างงานสหรัฐเพิ่มขึ้นสูงถึง 4.3ล้านตำแหน่ง หรือเรียกได้ว่ายังเหลือประชากรต่ำเพียง 5.7ล้านตำแหน่งที่ตกงานเมื่อเทียบกับระดับก่อนเกิดวิกฤต โดยภายหลังการรายงานพบว่าอัตราผลตอบแทนพันธบัตร 10ปีสหรัฐปรับขึ้นเด่นกว่า 8bps ที่ 1.3% ในขณะที่ spread 2/10 ปรับขึ้นมายืนในระดับ 109bps เช่นกัน ในขณะที่ USD แข็งค่าขึ้นในระดับ 92.8 (+0.6%)ในขณะที่หุ้นกลุ่ม Value play กลับมาปรับขึ้นอีกครั้งนำโดยกลุ่มการเงิน , ก่อสร้างและ พลังงาน ในระดับ 1-2% ในทางตรงกันข้ามหุ้นกลุ่มเทคโนโลยีถูกแรงขายทำกำไร  สิ่งที่เราแนะให้กับนักลงทุนติดตามต่อนั่นคือการรายงานตัวเลขเงินเฟ้อในวันพุธนี้ (core CPI) เบื้องต้นตลาดคาดการณ์ในระดับ 4.3% และตัวเลขการจ้างงานในเดือนก.ค.และ ส.ค. ซึ่งนักเศรษฐศาสตร์เริ่มประเมินว่าหากภาคการจ้างงานเติบโตในระดับ 8.0แสนถึง 1.0ล้านตำแหน่ง จะเป็นการเพิ่มน้ำหนักต่อการส่งสัญญาณ Tapering ในการประชุม FOMC ในเดือนกันยายนนี้ เบื้องต้นเราให้น้ำหนักต่อการส่งสัญญาณ Tapering ในเดือนกันยายนก่อนเริ่มลดขนาดวงเงินการเข้าซื้อพันธบัตรจริงในเดือนธ.ค. ซึ่งในระหว่างทางตรงนี้คาดว่าการแข็งค่าขึ้นของค่าเงินดอลลาร์จะเป็นการจำกัด upside (%) ของตลาดหุ้นฝั่งเกิดใหม่ และสำหรับกลยุทธ์การลงทุนท่ามกลางความกังวลของ Tapering เบื้องต้นเราประเมินกรอบ SET ที่1,480-1540 จุด ในกรณีที่ส่งสัญญาณในเดือนสิงหาคมที่ Jackson Hole อาจส่งผลให้ Fed Fund Future มีโอกาสปรับเพิ่มโอกาสการปรับขึ้นดอกเบี้ยในช่วง 4Q22 ซึ่งหากเกิดขึ้นจะสร้าง sentiment เชิงลบต่อตลาดหุ้นและทำให้ภาพการลงทุนเข้าสู่ภาวะ Risk Off ซึ่งทำให้ SET มีโอกาสลงไปซื้อขายกรอบ 1,480-1,510จุด โดยในช่วงที่เหลือของไตรมาสเราแนะนักลงทุนหลีกเลี่ยงการซื้อขายกลุ่ม Commodity ซึ่งคาดว่าจะได้รับผลกระทบโดยตรงจากการทำ Tapering ผ่านค่าเงินดอลลาร์ที่แข็งค่าขึ้น รวมถึงเศรษฐกิจจีนที่ส่อแววชะลอ ล่าสุด Goldman Sachs ได้ออกมาปรับประมาณการเศรษฐกิจจีน 3Q21 ลงเป็น 2.3% (จากเดิม 5.8%) และทั้งปีปรับลดจาก 8.6% เป็น 8.3% โดยเราแนะกลุ่มที่ได้ประโยชน์จากราคาสินค้าโภคภัณฑ์ต่างๆที่ปรับลง (ต้นทุน) เช่น KCE, EPG, CBG และกลุ่มโรงไฟฟ้า
มุมมองตลาดหุ้น/ กลยุทธ์การลงทุน วันนี้คาด SET 1540-50 จุด แนะนำ KCE
1) KCE (ราคาพื้นฐาน 100.00 บาท) รายงานงบ 2Q21 ออกมาเติบโต +270%YoY และ +29.8%QoQ ดีกว่าที่เราและตลาดคาด 8% เราคาดว่า 2H21 กำไรจะยังเติบโตดีต่อเนื่องจากการขยายกำลังการผลิต, รับผลการปรับราคาขายขึ้น, ต้นทุนทองแดงที่ลดลงและค่าเงินบาทอ่อนค่า
รายงานตัวเลขเศรษฐกิจ 
วันพุธ ติดตาม ตัวเลขเงินเฟ้อทั่วไปเดือน ก.ค. ของเยอรมัน คาด +3.8% YoY ตัวเลขเงินเฟ้อทั่วไปของสหรัฐฯ เดือน ก.ค. คาด +0.5% MoM และ +5.3% YoY ตัวเลขเงินเฟ้อพื้นฐานของสหรัฐฯ เดือน ก.ค. คาด +0.4% MoM และ +4.3% YoY ปริมาณสต๊อกน้ำมันดิบสหรัฐฯ รายสัปดาห์
วันพฤหัสฯ ติดตาม ดัชนีราคาผู้ผลิตของญี่ปุ่นเดือน ก.ค. คาด +5% YoY ตัวเลขการเติบโตของสินเชื่อจีนเดือน ก.ค. คาด +12.3% YoY ปริมาณ M2 ของจีนเดือน ก.ค. คาด +8.6% YoY การประมูลพันธบัตรอายุ 10 ปีของสหรัฐฯ ดัชนีราคาผู้ผลิตของสหรัฐฯ เดือน ก.ค. คาด +0.6% MoM และ +7.4% YoY และตัวเลขการขอรับสวัสดิการว่างงานของสหรัฐฯรายสัปดาห์คาด 3.67 แสนคน (-4.7% WoW)
วันศุกร์ ติดตาม ตัวเลข Michigan Consumer Sentiment เดือน ส.ค. คาดทรงตัว MoM ที่ 81.5 จุด และตัวเลข FDI (YTD) ของจีนเดือน ก.ค. คาด +25% YoY